Priekšlikums PADOMES REGULA, ar ko Padomes Regulu (ES) Nr. 43/2014 groza attiecībā uz dažiem nozvejas limitiem /* COM/2014/0378 final - 2014/0193 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Padomes Regulā (ES) Nr. 43/2014[1] attiecībā uz 2014. gadu ir noteiktas konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības kuģiem – konkrētos ūdeņos, kas nav Savienības ūdeņi. Zvejas iespēju spēkā esības laikposmā tās parasti tiek vairākkārt grozītas. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS Neattiecas. 3. PRIEKŠLIKUMA JURIDISKIE ASPEKTI Ierosināto grozījumu mērķis ir iepriekš minētajā regulā izdarīt šādas izmaiņas. Pamatojoties uz Grenlandes iedalītajām zvejas iespējām un saskaņā ar Partnerattiecību nolīgumu zivsaimniecības nozarē (ZPN) starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses, un tam pievienoto protokolu Savienībai pienākas 7,7 % no moivas KPN Grenlandes ūdeņos ICES V un XIV apakšapgabalā. Laikā, kad priekšlikumu nosūtīja pieņemšanai, nebija konkrēti zināms ne Grenlandes piedāvājums, ne dalībvalstu viedoklis par to. Tāpēc šī KPN minētajā priekšlikumā ir norādīta kā “pm” (pro memoria), un tā jāprecizē pēc priekšlikuma pieņemšanas. Attiecībā uz sarkanasariem starptautiskajos ūdeņos I un II zonā Regulā (ES) Nr. 43/2014 norādīts nepareizs skaitlis (19 300 tonnu), kas neatbilst KPN apjomam, kuru noteikusi Ziemeļaustrumu Atlantijas zvejniecības komisija (NEAFC), proti, 19 500 tonnu. Kā minēts zemsvītras piezīmē saistībā ar Savienības kvotu, kura netiek grozīta, šo KPN nedrīkst zvejot līdz 2014. gada 1. jūlijam. Kļūda atklāta arī attiecībā uz Grenlandes paltusa KPN Grenlandes ūdeņos V un XIV zonā: Savienības kvota, kas sadalīta Norvēģijai, Fēru salām un atsevišķām dalībvalstīm, ir par 200 tonnām lielāka nekā Grenlandes piedāvātā KPN (4665 tonnas, bet vajadzēja būt 4465 tonnām). Tāpat izlabotas dažas kļūdas attiecībā uz makreles KPN IIIa un IV zonā, Savienības ūdeņos IIa, IIIb, IIIc zonā un 22.–32. apakšrajonā: pirmkārt, no Savienības kvotas drīkst zvejot arī Fēru salu ūdeņos; otrkārt, Fēru salām vajadzētu būt iespējai daļu savas makreļu kvotas (46 850 tonnu) zvejot noteiktos ES jūras apgabalos, un tas būtu jāatspoguļo attiecīgajā tabulā. Šajā sakarībā jāizlabo arī norādes uz tiem Savienības ūdeņiem, kuros Fēru salu kuģiem var atļaut zvejot makreles (Regulas (ES) Nr. 43/2014 VIII pielikums). Visbeidzot, šajā priekšlikumā ir iekļauti grozījumi attiecībā uz tādu pasākumu īstenošanu, kas saistīti ar reģionālajām zvejniecības pārvaldības organizācijām (RZPO). Klusā okeāna rietumu un centrālās daļas zvejniecības komisija (WCPFC) 2012. gadā savā 8. kārtējā sesijā pieņēma saglabāšanas un pārvaldības pasākumu, ar ko aizliedz noteiktas zvejas darbības attiecībā uz okeāna baltspuru haizivi (Carcharhinus longimanus). WCPFC 9. kārtējā sesijā tika pieņemts līdzīgs aizliegums attiecībā uz zīdaino haizivi (Carcharhinus falciformis). Abi šie aizliegumi būtu jāievieš Savienības tiesību aktos. 2014/0193 (NLE) Priekšlikums PADOMES REGULA, ar ko Padomes Regulu (ES) Nr. 43/2014 groza attiecībā uz dažiem nozvejas limitiem EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 3. punktu, ņemot vērā Eiropas Komisijas priekšlikumu, tā kā: (1) Partnerattiecību nolīgums zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses[2], un tam pievienotais protokols[3] paredz, ka Savienībai pienākas 7,7 % no moivas kopējās pieļaujamās nozvejas (KPN) Grenlandes ūdeņos ICES V un XIV zonā. (2) Padomes Regulā (ES) Nr. 43/2014[4] Savienības 2014. gada kvota moivas krājumam minētajos Grenlandes ūdeņos noteikta 0 tonnu apmērā, un šī kvota ir piemērojama līdz 2014. gada 30. aprīlim. (3) Savienība [datums] saņēma Grenlandes iestāžu informāciju par to, ka moivas KPN Grenlandes ūdeņos ICES V un XIV apakšapgabalā laikposmam no [datums] līdz [datums] ir noteikta [pm] tonnu apmērā. Tāpēc attiecīgā Savienības kvota šim laikposmam būtu jānosaka [pm] tonnu apmērā. (4) Ir jālabo sarkanasaru krājuma KPN starptautiskajos ūdeņos I un II zonā un Grenlandes paltusa KPN Grenlandes ūdeņos V un XIV zonā. Savienības un Fēru salu savstarpējās piekļuves režīma dēļ ir jālabo arī makreles KPN Ziemeļjūrā un blakus esošajos ūdeņos; turklāt attiecīgi būtu jāizmaina arī tā apgabala robežas, kurā Fēru salu kuģiem var atļaut zvejot makreles. (5) Klusā okeāna rietumu un centrālās daļas zvejniecības komisija (WCPFC) savā 8. kārtējā sesijā pieņēma aizliegumu paturēt uz kuģa, pārkraut citā kuģī, glabāt vai izkraut okeāna baltspuru haizivis (Carcharhinus longimanus). WCPFC 9. kārtējā sesijā tika pieņemts līdzīgs aizliegums attiecībā uz zīdainajām haizivīm (Carcharhinus falciformis). Abi šie aizliegumi būtu jāievieš Savienības tiesību aktos. Saskaņā ar Padomes Regulas (EK) Nr. 847/96[5] 2. pantu būtu jānosaka krājumi, uz kuriem attiecas dažādie tajā minētie pasākumi. (6) Regulā (ES) Nr. 43/2014 noteiktos nozvejas limitus piemēro no 2014. gada 1. janvāra. Tāpēc arī šīs regulas noteikumi par nozvejas limitiem principā būtu jāpiemēro no minētās dienas. Šāda piemērošana ar atpakaļejošu spēku neskar juridiskās noteiktības un tiesiskās paļāvības aizsardzības principu, jo attiecīgās zvejas iespējas vēl nav pilnībā izmantotas. Tomēr zīdaino haizivju zvejas aizliegums WCPFC konvencijas apgabalā stājas spēkā no 2014. gada 1. jūlija un būtu jāpiemēro no minētās dienas. Līdzīgi arī labotā KPN, kas attiecas uz Grenlandes paltusu Grenlandes ūdeņos V un XIV zonā, būtu jāpiemēro no šīs regulas spēkā stāšanās dienas, jo tā paredz zvejas iespēju samazinājumu Savienības kuģiem. Turklāt, ņemot vērā moivas zvejas sezonu, attiecīgā krājuma nozvejas limiti, kas noteikti ar šo regulu, būtu jāpiemēro no [datums]. (7) Tā kā nozvejas limitu grozīšana ietekmē Savienības kuģu saimniecisko darbību un zvejas sezonas plānošanu, šai regulai būtu jāstājas spēkā tūlīt pēc tās publicēšanas. (8) Regula (ES) Nr. 43/2014 būtu attiecīgi jāgroza, IR PIEŅĒMUSI ŠO REGULU. 1. pants Grozījumi Regulā (ES) Nr. 43/2014 (1) Regulā (ES) Nr. 43/2014 iekļauj šādu 37.a pantu: "37.a pants Okeāna baltspuru haizivis 1. Aizliegts paturēt uz kuģa, pārkraut citā kuģī, glabāt vai izkraut okeāna baltspuru haizivs (Carcharhinus longimanus) liemeņa daļas vai visu liemeni. 3. Nejauši nozvejotiem 1. punktā minētās sugas īpatņiem netiek nodarīts kaitējums. Tos tūlīt atlaiž atpakaļ ūdenī."; (2) iekļauj šādu 37.b pantu: "37.b pants Zīdainās haizivis 1. Aizliegts paturēt uz kuģa, pārkraut citā kuģī, glabāt vai izkraut zīdainās haizivs (Carcharhinus falciformis) liemeņa daļas vai visu liemeni. 2. Nejauši nozvejotiem 1. punktā minētās sugas īpatņiem netiek nodarīts kaitējums. Tos tūlīt atlaiž atpakaļ ūdenī."; (3) Regulas (ES) Nr. 43/2014 IA pielikumu groza saskaņā ar šīs regulas I pielikumu; (4) Regulas (ES) Nr. 43/2014 IB pielikumu groza saskaņā ar šīs regulas II pielikumu; (5) Regulas (ES) Nr. 43/2014 VIII pielikumu groza saskaņā ar šīs regulas III pielikumu. 2. pants Stāšanās spēkā Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šīs regulas 1. panta 2) punktu piemēro no 2014. gada 1. jūlija. Šīs regulas 1. panta 3) un 5) punktu un II pielikuma c) punktu piemēro no 2014. gada 1. janvāra. Šīs regulas II pielikuma a) punktu piemēro no [datums]. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] Padomes 2014. gada 20. janvāra Regula (ES) Nr. 43/2014, ar ko 2014. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības kuģiem – konkrētos ūdeņos, kas nav Savienības ūdeņi (OV L 24, 28.1.2014., 1.–145. lpp.). [2] OV L 172, 30.6.2007., 4. lpp. [3] OV L 293, 23.10.2012., 5. lpp. [4] OV L 24, 28.1.2014., 1.–145. lpp. [5] Padomes 1996. gada 6. maija Regula (EK) Nr. 847/96, kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (OV L 115, 9.5.1996., 3. lpp.). PIELIKUMI dokumentam priekšlikums Padomes regulai, ar ko Padomes Regulu (ES) Nr. 43/2014 groza attiecībā uz dažiem nozvejas limitiem I PIELIKUMS IA pielikuma ierakstu par makreli IIIa un IV zonā, Savienības ūdeņos IIa, IIIb, IIIc zonā un 22.−32. apakšrajonā aizstāj ar šādu: "Suga: || Makrele || || || Zona: || IIIa un IV; Savienības ūdeņi IIa, IIIb, IIIc zonā un 22.–32. apakšrajonā || Scomber scombrus || || || (MAC/2A34.) || Beļģija || || 768 || (2) (5) || Analītiskā KPN || || Dānija || || 26 530 || (2) (5) || || || || Vācija || || 800 || (2) (5) || || || || Francija || || 2 417 || (2) (5) || || || || Nīderlande || 2 434 || (2) (5) || || || || Zviedrija || || 7 101 || (1) (2) (5) || || || || Apvienotā Karaliste || 2 254 || (2) (5) || || || || Savienība || || 42 304 || (1) (2) (5) || || || || Norvēģija || || 256 936 || (3) || || || || Fēru salas || 46 850 || (4) || || || || || || || || || || || KPN || || Nepiemēro || || || || || (1) Īpašs nosacījums: ieskaitot turpmāk norādīto apjomu tonnās, kas jānozvejo Norvēģijas ūdeņos uz dienvidiem no 62° N (MAC/*04N-): || || || 247 || || || || || || Zvejojot saskaņā ar šo īpašo nosacījumu, mencas, pikšas, pollaka un merlanga un saidas piezveja jāatskaita no šo sugu kvotām. (2) Drīkst nozvejot arī Norvēģijas ūdeņos IVa zonā (MAC/*4AN.). || || || (3) Jāatvelk no Norvēģijas KPN daļas (piekļuves kvota). Šis apjoms ietver šādu Ziemeļjūras KPN Norvēģijas daļu : || || 74 500 || || || || || || Šo kvotu drīkst izmantot tikai IVa zonā (MAC/*04A.), izņemot turpmāk norādīto apjomu tonnās, ko drīkst nozvejot IIIa zonā (MAC/*03A.): || || 3 000 || || || || || (4) Jāatvelk no Fēru salu KPN daļas (piekļuves kvota). Šo kvotu drīkst zvejot tikai VIa zonā uz ziemeļiem no 56°30′ N (MAC/* 6AN56). Laikā no 1. oktobra līdz 31. decembrim drīkst zvejot arī IIa, IVa zonā uz ziemeļiem no 59°N (ES zona) (MAC/* 24N59). (5) Drīkst nozvejot arī Fēru salu ūdeņos, ievērojot katras dalībvalsts kvotu un nepārsniedzot turpmāk norādīto kopējo daudzumu, kas pieejams Savienībai (MAC/*FRO): || || 46 850 || || || || || || || || || || || || Īpašs nosacījums: ievērojot iepriekšminēto kvotu limitus, turpmāk norādītajās zonās nedrīkst nozvejot vairāk par šādiem daudzumiem. || || || || || || || IIIa || IIIa un IVbc || IVb || IVc || VI zona, starptautiskie ūdeņi IIa zonā – no 2014. gada 1. janvāra līdz 31. martam un 2014. gada decembrī || || || (MAC/*03A.) || (MAC/*3A4BC) || (MAC/*04B.) || (MAC/*04C.) || (MAC/*2A6.) || || Dānija || 0 || 4 130 || 0 || 0 || 14389 || || Francija || 0 || 490 || 0 || 0 || 0 || || Nīderlande || 0 || 490 || 0 || 0 || 0 || || Zviedrija || 0 || 0 || 390 || 10 || 2742 || || Apvienotā Karaliste || 0 || 490 || 0 || 0 || 0 || || Norvēģija || 3000 || 0 || 0 || 0 || 0" || || || || || || || || || || || || || || || || II PIELIKUMS Regulas (ES) Nr. 43/2014 IB pielikumu groza šādi: (a) ierakstu par moivu Grenlandes ūdeņos V un XIV zonā aizstāj ar šādu: "Suga: || Moiva || || Zona: || Grenlandes ūdeņi V un XIV zonā || Mallotus villosus || || (CAP/514GRN) Dānija || pm || || Analītiskā KPN Vācija || pm || || Regulas (EK) Nr. 847/96 3. pantu nepiemēro. Zviedrija || pm || || Regulas (EK) Nr. 847/96 4. pantu nepiemēro. Apvienotā Karaliste || pm || || || Visas dalībvalstis || pm || (1) || || Savienība || pm || (2) || || || || || || KPN || Nepiemēro || || || (1) Dānija, Vācija, Zviedrija un Apvienotā Karaliste "visu dalībvalstu" kvotu drīkst izmantot tikai tad, kad tās ir pilnībā apguvušas savu kvotu. Tomēr dalībvalstis, kurām iedalīti vairāk nekā 10 % Savienības kvotas, "visu dalībvalstu" kvotu neizmanto vispār."; || || (b) ierakstu par Grenlandes paltusu Grenlandes ūdeņos V un XIV zonā aizstāj ar šādu: || || || || "Suga: || Grenlandes paltuss || Zona: || Grenlandes ūdeņi V un XIV zonā || Reinhardtius hippoglossoides || || (GHL/514GRN) Vācija || 3 591 || || Analītiskā KPN Apvienotā Karaliste || 189 || || Regulas (EK) Nr. 847/96 3. pantu nepiemēro. Savienība || 3 780 || (1) || Regulas (EK) Nr. 847/96 4. pantu nepiemēro. Norvēģija || 575 || || || Fēru salas || 110 || || || || || || || KPN || Nepiemēro || || || (1) Vienlaikus jāzvejo ne vairāk kā 6 kuģiem."; || || || || || (c) ierakstu par sarkanasariem starptautiskajos ūdeņos I un II zonā aizstāj ar šādu: || || || || "Suga: || Sarkanasari || || Zona: || Starptautiskie ūdeņi I un II zonā || Sebastes spp. || || (RED/1/2INT) Savienība || Nepiemēro || (1) (2) || Analītiskā KPN || || || Regulas (EK) Nr. 847/96 3. pantu nepiemēro. KPN || 19 500 || || Regulas (EK) Nr. 847/96 4. pantu nepiemēro. (1) Zveju drīkst veikt tikai laikposmā no 2014. gada 1. jūlija līdz 31. decembrim. Zveju pārtrauc, kad NEAFC Līgumslēdzējas puses ir pilnībā apguvušas KPN. Komisija informē dalībvalstis par dienu, kad NEAFC Sekretariāts ir paziņojis NEAFC Līgumslēdzējām pusēm, ka KPN ir pilnībā apgūta. No minētās dienas dalībvalstis sava karoga kuģiem aizliedz sarkanasaru specializēto zveju. (2) Kuģi citu sugu zvejā ierobežo sarkanasaru piezveju, lai tā nepārsniegtu 1 % kopējās nozvejas, kas paturēta uz kuģa.". || || || || III PIELIKUMS "VIII PIELIKUMS ZVEJAS ATĻAUJU KVANTITATĪVIE LIMITI TREŠO‑VALSTU KUĢIEM, KAS ZVEJO SAVIENĪBAS ŪDEŅOS Karoga valsts || Zvejniecība || Zvejas atļauju skaits || Maksimālais apgabalā jebkurā laikā esošo kuģu skaits Norvēģija || Siļķe, uz ziemeļiem no 62° 00' N || 20 || 20 Fēru salas || Makreles, VIa (uz ziemeļiem 56° 30′ N), IIa, IVa zona (uz ziemeļiem no 59° N) Stavrida, IV, VIa (uz ziemeļiem no 56° 30′ N), VIIe, VIIf, VIIh zona || 14 || 14 Siļķe, uz ziemeļiem no 62° 00' N || 21 || 21 Siļķe, IIIa zona || 4 || 4 Rūpnieciskā Esmarka mencas zveja IV, VIa zonā (uz ziemeļiem no 56° 30′ N) (ieskaitot nenovēršamu putasu piezveju) || 15 || 15 Jūras līdaka un brosme || 20 || 10 Putasu II, VIa (uz ziemeļiem no 56° 30′ N), VIb, VII zonā (uz rietumiem no 12° 00′ W) || 20 || 20 Zilā jūras līdaka || 16 || 16 Venecuēla[1] || Lutjānzivis (Francijas Gviānas ūdeņi) || 45 || 45" [1] Lai izdotu minētās zvejas atļaujas, ir jāiesniedz apliecinājums, ka starp kuģa īpašnieku, kas iesniedzis zvejas atļaujas pieteikumu, un apstrādes uzņēmumu, kas atrodas Francijas Gviānas departamentā, ir noslēgts spēkā esošs līgums, kurā noteiktas saistības vismaz 75 % no lutjānzivju nozvejas no attiecīgā kuģa izkraut minētajā departamentā, lai tās varētu apstrādāt šā uzņēmuma ražotnē. Šādam līgumam ir vajadzīgs Francijas iestāžu apstiprinājums, lai nodrošinātu, ka līgums atbilst gan līgumslēdzēja apstrādes uzņēmuma faktiskajai jaudai, gan Gviānas ekonomikas attīstības mērķiem. Zvejas atļaujas pieteikumam pievieno pienācīgi apstiprinātu līguma kopiju. Ja šādu apstiprinājumu atsaka, Francijas iestādes par šo atteikumu paziņo attiecīgajai pusei un Komisijai un norāda atteikuma pamatojumu.